CELEX: 62021CN0414
Language: el
Date: 2021-07-07 00:00:00
Title: Υπόθεση C-414/21: Αίτηση προδικαστικής αποφάσεως την οποία υπέβαλε το Hof van Cassatie (Βέλγιο) στις 7 Ιουλίου 2021 — VP Capital NV κατά Belgische Staat, έτεροι διάδικοι: PricewaterhouseCoopers Belastingadviseurs NV, Ernst & Young Tax Consultants BV, Ernst & Young Bedrijfsrevisoren BV

13.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 368/11
            
         
      Αίτηση προδικαστικής αποφάσεως την οποία υπέβαλε το Hof van Cassatie (Βέλγιο) στις 7 Ιουλίου 2021 — VP Capital NV κατά Belgische Staat, έτεροι διάδικοι: PricewaterhouseCoopers Belastingadviseurs NV, Ernst & Young Tax Consultants BV, Ernst & Young Bedrijfsrevisoren BV
      (Υπόθεση C-414/21)
      (2021/C 368/10)
      Γλώσσα διαδικασίας: η ολλανδική
      
         Αιτούν δικαστήριο
      
      Hof van Cassatie
      
         Διάδικοι στην υπόθεση της κύριας δίκης
      
      
         Αναιρεσείουσα: VP Capital NV
      
         Αναιρεσίβλητο: Belgische Staat
      
         Έτεροι διάδικοι: PricewaterhouseCoopers Belastingadviseurs NV, Ernst & Young Tax Consultants BV, Ernst & Young Bedrijfsrevisoren BV
      
         Προδικαστικό ερώτημα
      
      Παραβιάζει εθνική ρύθμιση, όπως η επίμαχη, την κατοχυρωμένη στο άρθρο 49 ΣΛΕΕ ελευθερία εγκαταστάσεως, αν έχει ως αποτέλεσμα ότι λουξεμβουργιανή εταιρία που έχει καταχωρίσει λογιστικά μειώσεις της αξίας μετοχών στο Λουξεμβούργο, οι οποίες μειώσεις εκπίπτουν μεν κατ’ αρχήν από το φορολογητέο της αποτέλεσμα, ωστόσο δεν μπορούν στην πραγματικότητα να εκπέσουν από το αποτέλεσμα αυτό επειδή η κατάσταση της εταιρίας είναι από φορολογικής απόψεως ζημιογόνος, φορολογείται στο Βέλγιο μετά τη μεταφορά της καταστατικής της έδρας εκεί, σε σχέση με την ανάκληση των εν λόγω μειώσεων της αξίας, εκτός εάν οι υπεραξίες που υποκρύπτει η εν λόγω ανάκληση καταχωρίζονται λογιστικά σε λογαριασμό του παθητικού τα κεφάλαια του οποίου δεν μπορούν να διατεθούν, ενώ βελγική εταιρία που καταχωρίζει λογιστικά μειώσεις της αξίας μετοχών στο Βέλγιο δεν φορολογείται σε σχέση με την ανάκλησή τους, εφόσον οι μειώσεις αυτές δεν έχουν εκπέσει προηγουμένως από το βελγικό φορολογητέο αποτέλεσμά της, και μάλιστα χωρίς οι υπεραξίες που υποκρύπτει η εν λόγω ανάκληση να πρέπει να καταχωρίζονται λογιστικά σε λογαριασμό του παθητικού τα κεφάλαια του οποίου δεν μπορούν να διατεθούν;